**Tájékoztató a Teljesítési feltételek tartalmáról**

Tájékoztatjuk a Nemzeti Kutatási, Fejlesztési és Innovációs Alapból nyújtott költségvetési támogatások felhasználásnak feltételeit – a vonatkozó jogszabályokon, pályázati felhíváson és útmutatón túlmenően – az alábbi dokumentumok tartalmazzák:

* a Támogatási szerződés,
* a Teljesítési feltételek a 2018. február 15-étől kezdődően megkötött támogatási szerződések alapján az Elektronikus Pályázó Tájékoztató és Kommunikációs Rendszeren keresztül rögzített, a Nemzeti Kutatási, Fejlesztési és Innovációs Alapból innovációs támogatásban részesülő projektek megvalósításához – egy kedvezményezett által önállóan megvalósítandó projektek esetére (a továbbiakban: Teljesítési feltételek) és
* a Támogatási szerződésben felsorolt egyéb mellékletek.

A Támogatási szerződés jelöli ki a támogatott projekt megvalósításának keretrendszerét. A költségvetési támogatás folyósításával, felhasználásával, a felhasználás ellenőrzésével kapcsolatos részletes szabályokat, valamint a szerződő felek jogait és kötelezettségeit a Teljesítési feltételek tartalmazza.

Felhívjuk a figyelmüket, hogy a az Elektronikus Pályázó Tájékoztató Rendszeren (a továbbiakban: EPTK rendszer) keresztül benyújtott támogatási kérelmek esetén a dokumentumok benyújtásának rendje az alábbiak szerint került megállapításra a Teljesítési feltételekben:

* 2.2.2. pont: előleg az EPTK rendszerben rögzített adatlap benyújtásával kezdeményezhető;
* 2.2.5-2.2.6. pont: a beszámoló benyújtására és elfogadására, valamint a hiánypótlásra vonatkozó határidőket a Támogató EPTK rendszeren keresztül küldött automatikus visszaigazolásától kell számítani;
* 5.2. pont: a szerződésmódosítási kérelmeket az EPTK rendszeren keresztül kell benyújtani;
* 9.7. pont: módosultak a kézbesítéssel kapcsolatos rendelkezések.

Kérjük, legyenek figyelemmel a Teljesítési feltételekben rögzített alábbi kötelezettségekre is:

* 2.2.5-2.2.6. pont: részbeszámoló hiánypótlására vonatkozó szabályok;
* 3.3. és 3.14. pont: számlaösszesítő táblázat benyújtására megállapított előírások;
* 3.5. pont: beszámoló beadására vonatkozó szabályok;
* 4.1. pont: bejelentési kötelezettség esetei;
* 6.2-6.3. pont: a támogatási folyósítás felfüggesztésének esetei;
* 7.1. pont szerinti szerződésszegési esetek;
* 7.3. pont: a nem független felek meghatározása;
* 7.8. pont: a vállalt indikátor nem teljesítésének jogkövetkezményei;
* 9.5. pont: a tájékoztatással és nyilvánossággal kapcsolatos kötelezettségek.

Kiemelten kezeljék a Teljesítési feltételekben szabályozott határidőket is, kérjük, ezeket is gondosan tekintsék át (Teljesítési feltételek 2.2.3-2.2.7., 2.3.2., 3.1., 3.12., 3.14., 4.2., 4.4., 5.6-5.7., 6.4., 7.6. és 9.8. pontja).

Kérjük, hogy a Támogatási szerződést, a Teljesítési feltételeket és a rendelkezésre bocsátott további dokumentumokat figyelmesen olvassák el!

**A Kedvezményezett nyilatkozata**

A jelen tájékoztatást elolvastam, megértettem. A Teljesítési feltételek fent megjelölt pontjait elfogadom.

|  |  |
| --- | --- |
| Kelt: …………, ..... év …… hó ... nap |  |
|  | ……………………………………….. |
|  | **Kedvezményezett cégszerű aláírása****<Kedvezményezett neve>****<Kedvezményezett törvényes képviselőjének neve>****<Kedvezményezett törvényes képviselőjének beosztása>** |